皇太后紀念盃 本地騎師往績唔失禮
2024年05月02日 11:15
東網電視
更多新聞短片
皇太后紀念盃近年大利華將贏馬，上屆得主「直線力山」騎師何澤堯。
今期重頭戲G3皇太后紀念盃，雖然香港大長途賽事嘅水準向來唔高，今屆賽事就以量取勝，有成12件參戰，一班重心大卡固然有晒實力坐騎，不過全場有5駒騎由本地騎師出戰，牌面一啲都唔差，要响呢場褪色嘅大長途分級賽玩突襲，絕對唔意外。
其實睇番皇太后紀念盃嘅往績，本地薑贏馬機會唔少，尤其係自2017年由本地升格成為國際三級賽，7屆賽事之中，本地騎師贏咗4屆，華將一哥何澤堯最威水，以「好好瑪」同埋上屆盟主「直線力山」贏咗兩屆，蔡明紹同潘明輝，分別於2020年同2021年，以「任我行」同「勇猛神駒」贏馬捧盃。
揸住以上賽績，證明本地騎師只要有實力坐騎喺手，一樣可以交出水準，而今屆賽事一於撐華將，何澤堯騎番前屆皇太后紀念盃冠軍「多巴先生」，潘明輝騎「發財先鋒」、鍾易禮騎「智取神駒」，蔡明紹騎「當年情」，再加埋梁家俊騎「難以置信」，不妨頭馬此中尋。